Γεγονότα Ιουνίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2016, συνοδευόμενα από τις πηγές μέσω των οποίων μεταδόθηκαν. 

## 1η Ιουνίου
;Πόλεμος και επιθέσεις
*Σε βομβιστική επίθεση αυτοκτονίας στην είσοδο ξενοδοχείου στην πρωτεύουσα Μογκαντίσου της Σομαλίας, σκοτώνονται τουλάχιστον 15 άτομα, μεταξύ των οποίων και 2 βουλευτές. Την ευθύνη αναλαμβάνει η οργάνωση Αλ Σεμπάμπ. (naftemporiki.gr) 
*Σε αεροπορικές επιθέσεις της συριακής πολεμικής αεροπορίας στη βόρεια Συρία σκοτώνονται τουλάχιστον 42 άμαχοι.(skai.gr) 

;Νόμος και έγκλημα
*Από πυροβολισμούς στο Πανεπιστήμιο UCLA στο Λος Άντζελες σκοτώνονται 2 άτομα (ο δράστης αυτοκτονεί). (kathimerini.gr)

;Επιστήμη και τεχνολογία
*Στην Ελβετία εγκαινιάζεται η μεγαλύτερη σήραγγα στον κόσμο, μήκους 57 χιλιομέτρων. Είναι η Σήραγγα Βάσης Γκόταρντ, που έχει και το μεγαλύτερο βάθος στον κόσμο. (in.gr)

## 2 Ιουνίου
;Καταστροφές και δυστυχήματα
*Τουλάχιστον 9 άτομα πεθαίνουν σε σφοδρές πλημμύρες σε ολόκληρη την Ευρώπη. (Bloomberg)
*Ρουμανικό ιατρικό ελικόπτερο συντρίβεται κοντά στο Καχούλ της Μολδαβίας, με αποτέλεσμα να σκοτωθούν 4 άνθρωποι. (Radio Free Europe/Radio Liberty)

;Διεθνείς σχέσεις
*Το γερμανικό κοινοβούλιο (Bundestag) εγκρίνει ψήφισμα με το οποίο αναγνωρίζει τη γενοκτονία των Αρμενίων από τους Οθωμανούς το 1915, πυροδοτώντας τις σφοδρές αντιδράσεις από την πλευρά της Τουρκίας. (BBC)

;Νόμος και έγκλημα
*Η νεκροψία που έγινε στον τραγουδιστή Πρινς έδειξε ότι ο καλλιτέχνης απεβίωσε από υπερβολική δόση του οπιοειδούς παυσίπονου fentanyl, που είναι 50 φορές ισχυρότερη ουσία από την ηρωίνη. (AP) (''The New York Times'')
*Στην πόλη Μαθούρα της Ινδίας σκοτώνονται 24 άτομα και άλλα 368 συλλαμβάνονται κατά την αστυνομική επιχείρηση να εκκενωθεί περιοχή από καταληψίες σε έκταση γης. (''The Times of India'')

## 3 Ιουνίου
;Καταστροφές και δυστυχήματα
*Ευρωπαϊκή προσφυγική κρίση
**Ανασύρονται από μια παραλία κοντά στην Ζουγουάρα της Λιβύης τα πτώματα 117 ατόμων, συμπεριλαμβανομένων και 6 παιδιών, πιθανότατα έπειτα από το χθεσινό ναυάγιο στη Μεσόγειο.(CNN)
**Οι ελληνικές αρχές διασώζουν 340 άτομα από ένα πλοιάριο που μετέφερε 700 πρόσφυγες και ανατράπηκε σε απόσταση 75 ναυτικών μιλίων από τις κρητικές ακτές. Μέχρι στιγμής έχουν ανασυρθεί 9 πτώματα. (''U.S. News & World Report'') (CNN)
*Σε 9 ανέρχεται ο αριθμός των νεκρών από ανατροπή οχήματος εξαιτίας των σφοδρών βροχοπτώσεων που προκάλεσαν πλημμύρες στην Οκλαχόμα των ΗΠΑ. (AP via ''Los Angeles Times'') (UPI)

## 4 Ιουνίου
;Πόλεμος και επιθέσεις
*Οι συριακές κυβερνητικές δυνάμεις μπαίνουν στην επαρχία Ράκα, την ενιαία πρωτεύουσα του ΙΚΙΛ. Πρόκειται για μία από τις 3 ταυτόχρονες επιθέσεις στο Ιράκ και στη Συρία. (Haaretz)

;Αθλητισμός
*Στην αντισφαίριση, το μονό γυναικών στο Ρολάν Γκαρός κατακτά η Ισπανίδα Γκαρμπίνε Μουγκουρούθα, κερδίζοντας στον τελικό την Σερένα Γουίλιαμς με 7–5 6–4, κάνοντας την έκπληξη. (CNN)
*Στις ιπποδρομίες, ο ίππος Harzand με προπονητή τον Ντέρμοτ Γουέλντ κατακτά το Ντέρμπι του Έπσομ. Ιδιοκτήτης του ίππου είναι ο Αγά Χαν Δ΄. (''The Telegraph'')

## 5 Ιουνίου
;Πόλεμος και επιθέσεις
*Η τουρκική πολεμική αεροπορία βομβαρδίζει θέσεις Κούρδων ανταρτών στο βόρειο Ιράκ και στην νοτιοανατολική Τουρκία, σκοτώνοντας τουλάχιστον 27 μαχητές. (Reuters)
* Στο Καζακστάν, τουλάχιστον 3 άτομα σκοτώνονται και άλλα 10 τραυματίζονται έπειτα από επίθεση ύποπτων ισλαμιστών σε στρατιωτική βάση στην πόλη Ακτόμπε. (RT)

;Δυστυχήματα
*Σε σύγκρουση δύο τρένων στη βελγική πόλη Ερμάλ Σου Ι (Hermalle-sous-Huy), σκοτώνονται τουλάχιστον 3 άτομα και περισσότερα από 40 τραυματίζονται.(Reuters) (Reuters² μέσω ABC News Australia)

;Πολιτική και εκλογές
*Περουβιανές γενικές εκλογές 2016
**Στις κάλπες προσέρχονται οι ψηφοφόροι στο Περού για τον δεύτερο γύρο των προεδρικών εκλογών ανάμεσα στην Κέικο Φουτζιμόρι και στον Πέντρο Πάμπλο Κουτσίνσκι. (''International Business Times'')
**Τα πρώτα αποτελέσματα δίνουν μικρό προβάδισμα στον Κουτσίνσκι έναντι της Φουτζιμόρι. (Reuters)
*Στη Ρουμανία διεξάγονται δημοτικές εκλογές. (''Adevarul'')
**Η υποψήφια του κεντροαριστερού PSD Γκαμπριέλα Φιρέα κερδίζει τη δημαρχία στο Βουκουρέστι και γίνεται η πρώτη γυναίκα που καταλαμβάνει το αξίωμα της δημάρχου Βουκουρεστίου. (''Ziare.com'')
*Ελβετικά δημοψηφίσματα 2016
**Στην Ελβετία διεξάγονται δημοψηφίσματα για διάφορες προτάσεις, συμπεριλαμβανομένης και μίας που αφορά τον καθορισμό του βασικού εισοδήματος 2.500 ελβετικών φράγκων τον μήνα. Οι ψηφοφόροι σε ποσοστό 77% καταψηφίζουν την πρόταση. (BBC)

;Αθλητισμός
*Στο Ρολάν Γκαρός τον τίτλο στο μονό των ανδρών κατακτά ο Σέρβος τενίστας Νόβακ Τζόκοβιτς, επικρατώντας του Άντι Μάρεϊ. Ο Τζόκοβιτς γίνεται ο πρώτος τενίστας από το 1969 (όταν πέτυχε το ίδιο ο Ροντ Λέιβερ) που κατακτά και τους 4 τίτλους Γκραν Σλαμ στο μονό σε μία χρονιά. (CNN)

## 6 Ιουνίου
;Πόλεμος και επιθέσεις
*Πέντε εργαζόμενοι στις μυστικές υπηρεσίες της Ιορδανίας σκοτώνονται σε επίθεση που σημειώνεται σε παλαιστινιακή συνοικία κοντά στην ιορδανική πρωτεύουσα Αμάν. (Al Arabiya)

;Πολιτική και εκλογές
*Περουβιανές γενικές εκλογές 2016 
**Με καταμετρημένο το 92% των ψήφων, προηγείται ο Πέδρο Πάμπλο Κουτσίνσκι με οριακή διαφορά από την Κέικο Φουτζιμόρι.
(CNN via WFXP)  (Reuters) (Fox News Latino)
*Στην Αϊτή θα διεξαχθούν ξανά προεδρικές εκλογές έπειτα από τα ευρήματα ότι σημειώθηκε εκτεταμένη νοθεία στη διάρκεια των περσινών προεδρικών εκλογών. Ο πρώτος γύρος θα διεξαχθεί τον Οκτώβριο. (Fox News)
*Γενικές εκλογές στην Αγία Λουκία 2016:
**Διεξάγονται γενικές εκλογές στην Αγία Λουκία, με το κυβερνών Εργατικό Κόμμα Αγίας Λουκίας να ηττάται από το Κόμμα Ενωμένων Εργατών. (Jamaica Observer) 

## 7 Ιουνίου
;Πόλεμος και επιθέσεις
*Επτά αξιωματικοί της αστυνομίας και 4 πολίτες σκοτώνονται και 36 τραυματίζονται, σε επίθεση με παγιδευμένο όχημα κοντά σε τουριστική περιοχή της Κωνσταντινούπολης. (Reuters) (AP) 
**Η τουρκική αστυνομία θέτει υπό κράτηση 4 άτομα αναφορικά με την επίθεση. (''The Daily Star'')
*Ο αριθμός των θυμάτων από την επίθεση της Κυριακής στην πόλη Ακτόμπε του Καζακστάν έφτασε τα 19 άτομα. (Reuters)
;Δυστυχήματα
* Στο χειρότερο δυστύχημα με ποδήλατο στην αμερικανική πολιτεία Μίσιγκαν, σκοτώνονται 5 άτομα όταν φορτηγό πέφτει πάνω σε ποδηλάτες. (Atlantic) (CTV News) (Lifo)
;Πολιτική και εκλογές
*Έπειτα από τις χθεσινές εκλογές στην Αγία Λουκία, ο αρχηγός του Κόμματος Ενωμένων Εργατών, Άλεν Τσάστνετ, ορκίζεται νέος πρωθυπουργός. (Jamaica Observer)

## 8 Ιουνίου
;Πόλεμος και επιθέσεις
*Δύο Παλαιστίνιοι ένοπλοι ανοίγουν πυρ στην ισραηλινή πόλη Τελ Αβίβ σκοτώνοντας τουλάχιστον 4 ανθρώπους και τραυματίζοντας το λιγότερο 18 άλλους. Οι δύο ένοπλοι συλλαμβάνονται. (AP) 

;Διεθνείς σχέσεις
*Σύμφωνα με έρευνα της επιτροπής των Ηνωμένων Εθνών αναφέρει ότι η Ερυθραία πρέπει να καταγγελθεί στο Διεθνές Ποινικό Δικαστήριο για εγκλήματα πολέμου, συμπεριλαμβανομένης της υποδούλωσης χιλιάδων ατόμων μέσω της στρατολόγησης. (AP) 

;Νόμος και έγκλημα
*Η αστυνομία στην Παπούα Νέα Γουινέα ανοίγει πυρ εναντίον φοιτητών στο Πανεπιστήμιο της Παπούα Νέας Γουινέας στη διάρκεια διαδήλωσης στην πρωτεύουσα Πορτ Μόρεσμπι εναντίον της κυβέρνησης του πρωθυπουργού Πίτερ Ο'Νιλ. Κάποιες πληροφορίες κάνουν λόγο για 4 νεκρούς. (ABC News) (''Radio New Zealand'')

;Αθλητισμός
*Η Διεθνής Ομοσπονδία Αντισφαίρισης τιμωρεί με διετή αποκλεισμό την Ρωσίδα άσο Μαρία Σαράποβα, επειδή βρέθηκε θετική στην ουσία meldonium κατά το Αυστραλιανό Όπεν. (BBC)

## 9 Ιουνίου
;Πόλεμος και επιθέσεις
*Στη Σομαλία η οργάνωση Αλ Σεμπάμπ αναφέρει ότι σκότωσαν τουλάχιστον 60 Αιθίοπες στρατιώτες σε επίθεση με στόχο την βάση της αποστολής της Αφρικανικής Ένωσης (AMISOM) στην κεντρική Σομαλία. (BBC)

;Τέχνες και κουλτούρα
*Η Ταϊλάνδη εορτάζει την 70η επέτειο από την ανάρρηση του βασιλιά Μπουμπιμπόλ Αντουλγιαντέι στο θρόνο. (BBC)

;Καταστροφές και δυστυχήματα
*Σε δυστύχημα με λεωφορείο που πέφτει μέσα σε χαράδρα στην πολιτεία Σάο Πάουλο, σκοτώνονται τουλάχιστον 18 άτομα και 28 τραυματίστηκαν. (Globo.com)

;Πολιτική και εκλογές
*Αμερικανικές προεδρικές εκλογές 2016
**Ο Αμερικανός πρόεδρος Μπαράκ Ομπάμα υποστηρίζει τη Χίλαρι Κλίντον για την προεδρία των ΗΠΑ. (''The Hill'')
*Περουβιανές γενικές εκλογές 2016
**Αξιωματούχοι των εκλογών ανακοινώνουν ότι όλα τα ψηφοδέλτια έχουν καταμετρηθεί και ο Πέδρο Πάμπλο Κουτσίνσκι κέρδισε τις προεδρικές εκλογές, με το πιο οριακό αποτέλεσμα έπειτα από 5 δεκαετίες, αποσπώντας ποσοστό 50,1% των ψήφων έναντι 49,9% για την Κέικο Φουτζιμόρι. Η Φουτζιμόρι δεν έχει ακόμα παραδεχθεί την ήττα της. (BBC News) (ABC News)

## 10 Ιουνίου
;Πόλεμος και επιθέσεις
*Στο Αφγανιστάν από έκρηξη σε τζαμί που σημειώνεται σε μικρό χωριό της επαρχίας Νανγκαρχάρ σκοτώνονται 4 άτομα και περί τα 40 τραυματίζονται. (Radio Free Europe/Radio Liberty)

;Διεθνείς σχέσεις
*Το Ισραήλ απαγορεύει προσωρινά σε όλους τους Παλαιστινίους από την είσοδο στο έδαφός του ως την Κυριακή έπειτα από το επεισόδιο με πυροβολισμούς στο Τελ Αβίβ.(AFP μέσω Yahoo! News) 
 
;Νόμος και έγκλημα
*Δικαστήριο στις Μαλδίβες καταδικάζει σε φυλάκιση 15 ετών τον πρώην αντιπρόεδρο της χώρας, Αχμέντ Αντίμπ, για σχεδιασμό της δολοφονίας του προέδρου Αμπντάλα Γιαμίν. (AP) 

## 11 Ιουνίου
;Πόλεμος και επιθέσεις
*Σε δύο βομβιστικές επιθέσεις αυτοκτονίας που σημειώνονται σε χώρο προσκυνήματος στη Σαγίντα Ζαϊνάμπ σκοτώνονται τουλάχιστον 20 άνθρωποι. (Reuters)

;Νόμος και έγκλημα
*14χρονος δολοφονήθηκε στην Γέφυρα Θεσσαλονίκης από 14χρονο συμμαθητή του με μαχαίρι. Ο δολοφόνος ισχυρίζεται πως είχε πέσει θύμα bullying από τον δολοφονημένο. (Το Βήμα)

;Αθλητισμός
*Άγγλοι συμπλέκονται με Ρώσους χούλιγκαν πριν τον αγώνα Αγγλίας-Ρωσίας για το Euro 2016 στη Μασσαλία. Ο αγώνας έληξε ισόπαλος 1-1. (AP)
*Ο ίππος Creator με αναβάτη τον Irad Ortiz Jr. και προπονητή τον Στιβ Άσμουσεν, κερδίζει τον 148ο γύρο του Belmont Stakes. (NBC News)

## 12 Ιουνίου
;Πόλεμος και επιθέσεις
*Σε επίθεση των μαχητών του ΙΚΙΛ σε στρατόπεδο ανατολικά της πόλης Φαλούτζα στο Ιράκ, σκοτώνονται περισσότεροι από 50 κυβερνητικοί στρατιώτες και πολιτοφύλακες. Στην επίθεση σκοτώθηκαν και άλλοι 12 μαχητές. (''Al Jazeera'')

;Τέχνες και κουλτούρα
*Περί τα 10.000 άτομα παρακολουθούν το υπαίθριο πάρτυ μπροστά από το Παλάτι του Μπάκιγχαμ για τον εορτασμό των ενενηκοστών γενεθλίων της Βασίλισσας Ελισάβετ Β΄. (Reuters)

;Νόμος και έγκλημα
* Στη χειρότερη μαζική ένοπλη επίθεση στην αμερικανική ιστορία και σε εκείνη με τα πιο πολλά θύματα, ένοπλος ανοίγει πυρ σε νυχτερινό κέντρο για ομοφυλόφιλους στην πόλη Ορλάντο της Φλόριντα, με αποτέλεσμα να σκοτωθούν περισσότερα από 50 άτομα και να τραυματιστούν άλλα 53. (BBC), (Orlando Sentinel), (Reuters) (lifo.gr)

## 13 Ιουνίου
;Νόμος και έγκλημα
*Σε επίθεση ενός άντρα που δήλωσε ότι ανήκει στο Ισλαμικό Κράτος, σκοτώνονται 2 άνθρωποι στην οικία ενός αστυνομικού στο Παρίσι. Ο δράστης σκοτώθηκε από πυρά ειδικών δυνάμεων της γαλλικής αστυνομίας. (naftemporiki.gr) 

;Οικονομία
*Η Microsoft συμφωνεί να αγοράσει την επαγγελματική υπηρεσία δικτύωσης LinkedIn αντί 26,2 δισ. $. (CNET) (BBC)

;Διεθνείς σχέσεις
*Προσφυγική κρίση στην Ευρώπη: Οι ελληνικές αρχές μετακινούν περισσότερους από 400 Σύριους και Ιρακινούς με λεωφορεία από έναν αυτοσχέδιο καταυλισμό κοντά στα σύνορα με την Πρώην Γιουγκοσλαβική Δημοκρατία της Μακεδονίας στην Ειδομένη κοντά στη Θεσσαλονίκη. Περισσότεροι από 50.000 πρόσφυγες παραμένουν αβοήθητοι στην Ελλάδα έπειτα από το κλείσιμο των συνόρων από χώρες της Ευρώπης και τη συμφωνία της ΕΕ με την Τουρκία. (AP) 
*Ο πρεσβευτής των Φίτζι στα Ηνωμένα Έθνη Πίτερ Τόμσον εκλέγεται πρόεδρος της Γενικής Συνέλευσης των Ηνωμένων Εθνών για την 71η σύνοδο. (AP μέσω WRAL)

## 14 Ιουνίου
;Πόλεμος και επιθέσεις
*Συριακά μέσα ενημέρωσης μεταδίδουν ότι πέθανε ο αρχηγός της τρομοκρατικής οργάνωσης Ισλαμικό Κράτος του Ιράκ και της Συρίας Αμπού Μπακρ αλ-Μπαγκντάντι. (kathimerini.gr)

;Αθλητισμός
*Με πρόστιμο τιμωρείται από την ΟΥΕΦΑ η Ρωσική Ομοσπονδία Ποδοσφαίρου και με αποκλεισμό με αναστολή από το Euro 2016 λόγω των πρόσφατων εκτρόπων που προκάλεσαν Ρώσοι χούλιγκανς μετά τον αγώνα της Ρωσίας με την Αγγλία. (in.gr)

## 15 Ιουνίου
;Πόλεμος και επιθέσεις
*Σε επίθεση των συριακών κυβερνητικών στρατευμάτων στο Χαλέπι, σκοτώνονται τουλάχιστον 34 άνθρωποι. (''Al Jazeera'')

;Δυστυχήματα
*Από κατάρρευση σκαλωσιάς σε υπό κατασκευή γέφυρα στην πόλη Βέρνεκ της Γερμανίας, σκοτώνεται τουλάχιστον ένας εργάτης και άλλοι 6 τραυματίζονται. (BBC)

;Πολιτική και εκλογές
*Η Βουλή των Κοινοτήτων του Καναδά εγκρίνει νομοσχέδιο που καθιστά τους στίχους του εθνικού ύμνου πιο ουδέτερους. Ειδικότερα, θα αλλάξουν οι στίχοι στο *[[Ο Canada]]* από το "in all thy sons command" στο "in all of us command." (Reuters)

;Αθλητισμός
*Βίαια επεισόδια στο Euro 2016
**Νέες συγκρούσεις ξεσπούν μεταξύ Ρώσων και Άγγλων χούλιγκανς στη γαλλική πόλη Λιλ έπειτα από την ήττα της Ρωσίας με 2-1 από τη Σλοβακία. (''The Guardian'') (BBC)
**Τουλάχιστον 36 άτομα συλλαμβάνονται στη Λιλ και 16 μεταφέρονται σε νοσοκομείο. (BBC)

## 16 Ιουνίου

;Καταστροφές
*Από πλημμύρες που πλήττουν την νότια Γκάνα έπειτα από καταρρακτώδεις βροχές πεθαίνουν τουλάχιστον 10 άτομα και πλημμυρίζουν οι δρόμοι της πρωτεύουσας Ακρά. (''Al Jazeera'')

;Διεθνείς σχέσεις
*Η Ομοσπονδιακή Συνέλευση της Ελβετίας ψηφίζει να αποσύρει την αίτηση της χώρας για ένταξη στην ΕΕ. (''Malta Today'') (Euronews)

;Νόμος και έγκλημα
*Πεθαίνει σε νοσοκομείο του Λιντς η βουλευτής του Εργατικού Κόμματος Τζο Κοξ έπειτα από την επίθεσή της με πυροβολισμούς και με μαχαίρι στο Μπίρστολ του Δυτικού Γιορκσάιρ. Συλλαμβάνεται από την αστυνομία ένας ύποπτος ηλικίας 52 ετών. (NBC News) (ABC News) (BBC) (Reuters) (''The Guardian'')
*Προσφυγική κρίση στην Ευρώπη
**Οι αρχές στον Νίγηρα ανακαλύπτουν τα πτώματα 34 προσφύγων, κυρίως παιδιών, που εγκαταλείφθηκαν στην έρημο Σαχάρα από δουλεμπόρους που θα τους μετέφεραν στην Αλγερία και στη συνέχεια στην Ευρώπη.(''The Guardian'')
*Ουγκαντέζος στρατιώτης σκοτώνει τουλάχιστον 7 άτομα σε αμόκ που παθαίνει σε στρατώνα της στρατιωτικής αστυνομίας στην Καμπάλα. Ο δράστης, που στη συνέχεια αυτοκτόνησε, σύμφωνα με πληροφορίες ήταν υπό την επήρεια αλκοόλ. (BBC)

## 17 Ιουνίου
;Πόλεμος και επιθέσεις
*Η ιρακινή κυβέρνηση ανακαταλαμβάνει την πόλη Φαλούτζα.(AFP μέσω''Daily Mail'')
*Σε επίθεση της Μπόκο Χαράμ με στόχο άτομα που παρακολουθούσαν κηδεία στο χωριό Κούντα της πολιτείας Ανταμάβα της Νιγηρίας, σκοτώνονται 18 γυναίκες και αρκετά άλλα άτομα αγνοούνται.(''Al Jazeera'')

;Αθλητισμός
*Θερινοί Ολυμπιακοί Αγώνες 2016
**Επιβεβαιώνεται από την ΔΟΕ η ποινή του αποκλεισμού από τους αγώνες στο Ρίο ντε Τζανέιρο για όλους τους Ρώσους αθλητές του στίβου, εξαιτίας των διαφόρων σκανδάλων αναβολισμού.(BBC)

## 18 Ιουνίου
;Πόλεμος και επιθέσεις
*Στο Βέλγιο, συλλαμβάνονται 12 άτομα σε εφόδους της αστυνομίας κυρίως στην περιοχή των Βρυξελλών. Εναντίον τριών απαγγέλλονται κατηγορίες για τρομοκρατία.(BBC)

;Καταστροφές και δυστυχήματα
*Έπειτα από μία εβδομάδα καταρρακτώδους βροχής στην νότια Κίνα πεθαίνουν τουλάχιστον 25 άτομα, άλλα 6 αγνοούνται και 35.000 άνθρωποι εγκαταλείπουν τις εστίες τους.(ABC News)

;Νόμος και έγκλημα
*Στη Φινλανδία για πρώτη φορά από το 2007 σκοτώνεται εν ώρα καθήκοντος ένας αστυνομικός. Το περιστατικό έλαβε χώρα στην πόλη Βίχτι και ο 73χρονος ένοπλος σκότωσε τον αστυνομικό και τραυμάτισε σοβαρά ένα ακόμα άτομο, πριν αυτοπυροβοληθεί και σκοτωθεί. (AP via ''Daily Mail'')
*Ο πρώην πρόεδρος της Αιγύπτου Μοχάμεντ Μόρσι,καταδικάζεται σε ισόβια κάθειρξη και σε άλλα 15 χρόνια κατηγορούμενος για το ρόλο του στη διαρροή εγγράφων προς το Κατάρ. Έξι άτομα, ανάμεσα στα οποία και δύο εργαζόμενοι στο Αλ Τζαζίρα, καταδικάζονται σε θάνατο.(''Daily News Egypt''), (Al-Jazeera)

;Πολιτική και εκλογές
*Ο πρόεδρος του Σουδάν Ομάρ αλ Μπασίρ κηρύσσει τετράμηνη κατάπαυση του πυρός στις πολιτείες του Γαλάζιου Νείλου και του Νότιου Κορντοφάν προκειμένου να δοθεί η ευκαιρία στους αντάρτες του βορρά να μετάσχουν στην ειρηνευτική διαδικασία και να παραδώσουν τα όπλα τους. (''Al Jazeera'')

;Επιστήμη και τεχνολογία
*Τρεις αστροναύτες επιστρέφουν από τον Διεθνή Διαστημικό Σταθμό: ο Βρετανός Τιμ Πικ από την Ευρωπαϊκή Διαστημική Υπηρεσία, ο Τίμοθι Κόπρα από τη NASA και ο Ρώσος κοσμοναύτης Γιούρι Μαλεντσένκο. (BBC)

## 19 Ιουνίου
;Θρησκεία
*Το πρώτο συμβούλιο των προκαθημένων της Ορθόδοξης Εκκλησίας ανοίγει τις εργασίες του στην Κρήτη. Ωστόσο, έπειτα από διένεξη, δεν συμμετέχουν η Ρωσική, η Βουλγαρική, η Γεωργιανή και η Εκκλησία της Αντιοχείας. Οι εργασίες του συμβουλίου διαρκούν ως τις 27 Ιουνίου. (BBC)

;Καταστροφές και δυστυχήματα
*Σε κατολισθήσεις και πλημμύρες στην κεντρική Ιάβα της Ινδονησίας, πεθαίνουν 24 άτομα και τουλάχιστον 26 αγνοούνται. (AFP μέσω ABC News Australia)
*Τουλάχιστον 14 άτομα, τα περισσότερα από τα οποία είναι παιδιά, σκοτώνονται σε καταιγίδα που πλήττει τη Λίμνη Σιαμοζέρο στη Δημοκρατία της Καρελία της Ρωσίας (αναποδογύρισαν οι βάρκες τους). (Radio Free Europe/Radio Liberty)

;Νόμος και έγκλημα
*Σε συγκρούσεις ανάμεσα στην αστυνομία και σε διαδηλωτές δασκάλους στην Οαχάκα του Μεξικού, σκοτώνονται τουλάχιστον 6 άνθρωποι. (AP μέσω Fox News)

;Πολιτική και εκλογές
*Ιταλικές τοπικές εκλογές (2016)
**Οι ψηφοφόροι στην ιταλική πρωτεύουσα Ρώμη προσέρχονται στις κάλπες για τον δεύτερο και τελικό γύρο των δημοτικών εκλογών. Δήμαρχος Ρώμης εκλέγεται για πρώτη φορά μια γυναίκα, η Βιρτζίνια Ράτζι από το Κίνημα Πέντε Αστέρων. (France 24)

;Αθλητισμός
*Στο γκολφ, ο Αμερικανός Ντάστιν Τζόνσον κερδίζει το Αμερικανικό Όπεν για το 2016. (''New Zealand Herald'')
*Στο ΝΒΑ, οι Κλίβελαντ Καβαλίερς νικούν τους Γκόλντεν Στέιτ Γουόριορς σε 7 αγώνες και κατακτούν το πρωτάθλημα του ΝΒΑ. Είναι ο πρώτος τίτλος για τους Καβαλίερς. Ο ΛεΜπρον Τζέιμς ψηφίζεται ομόφωνα ως ο πολυτιμότερος παίκτης. (''The Guardian''), (Ohio.com) (ESPN)

## 20 Ιουνίου
;Διεθνείς σχέσεις
*Η Ύπατη Αρμοστεία των Ηνωμένων Εθνών για τους Πρόσφυγες αναφέρει ότι ο αριθμός των ατόμων που αναγκάστηκαν να εγκαταλείψουν τις πατρίδες τους λόγω των πολέμων ανά τον κόσμο είναι στα υψηλότερα επίπεδα που έχουν καταγραφεί στην ιστορία. Υπολογίζεται ότι γύρω στα 65,3 εκατομμύρια άτομα είναι πρόσφυγες ή εσωτερικά εκτοπισμένοι ή αιτούντες ασύλου. (BBC)

;Πολιτική και εκλογές
*Στην Κροατία, οι βουλευτές ψηφίζουν να διαλύσουν το Κοινοβούλιο και πρόκειται να προκηρυχθούν πρόωρες εκλογές για τον Σεπτέμβριο. (''Al Jazeera'')

## 21 Ιουνίου
;Πόλεμος και επιθέσεις
*Από έκρηξη αυτοκινήτου παγιδευμένου με εκρηκτικά σε βάση των Ενόπλων Δυνάμεων της Ιορδανίας στο απώτερο βορειοανατολικό τμήμα του Ρουκμπάν, σε έναν πρόχειρο καταυλισμό σύρων προσφύγων, σκοτώνονται 6 στρατιώτες και άλλοι 14 τραυματίζονται. (BBC)

;Δυστυχήματα
*Πέντε ξένοι τουρίστες σκοτώνονται και άλλοι 23 τραυματίζονται σε δυστύχημα με λεωφορείο που επέστρεφε από την Κέρκυρα στη Σλοβακία. Το τροχαίο συνέβη 200 χιλιόμετρα από το Βελιγράδι. (Radio Free Europe/Radio Liberty)

;Νόμος και έγκλημα
*Ο πρώην αντιπρόεδρος της Λαϊκής Δημοκρατίας του ΚονγκόΖαν Πιέρ Μπεμπά, αρχηγός του Κινήματος για την Απελευθέρωση του Κονγκό καταδικάζεται σε φυλάκιση 18 ετών από το Διεθνές Ποινικό Δικαστήριο για εγκλήματα πολέμου και για εγκλήματα σεξουαλικής βίας κατά της ανθρωπότητας στη γειτονική Κεντροαφρικανική Δημοκρατία στη διάρκεια του 2002 και του 2003. (BBC) (''The Times'')

## 22 Ιουνίου
;Πόλεμος και επιθέσεις
*Το ΙΚΙΛ κηρύσσει τον πόλεμο εναντίον των Φιλιππίνων. (''The Philippine Star'')

;Καταστροφές και δυστυχήματα
*Από κεραυνούς που πλήττουν τις πολιτείες Μπιχάρ και Ουτάρ Πραντές στην Ινδία σκοτώνονται τουλάχιστον 70 άνθρωποι, οι περισσότεροι από τους οποίους ήταν εργαζόμενοι σε φάρμα. (''Al Jazeera'')
*Από σφοδρή καταιγίδα που πλήττει την επαρχία Γιαντσέν στην Κίνα, σκοτώνονται τουλάχιστον 98 άνθρωποι. (BBC)(''The Seattle Times'')

;Επιστήμη και τεχνολογία
*Η Ινδία εκτοξεύει με επιτυχία 20 δορυφόρους σε μία μοναδική αποστολή. (Times of India)

## 23 Ιουνίου
;Πόλεμος και επιθέσεις
*Μπόκο Χαράμ
**Σύμφωνα με τους Γιατρούς Χωρίς Σύνορα, περισσότερα από 1.200 άνθρωποι έχουν πεθάνει από την πείνα και τις ασθένειες σε ένα προσφυγικό στρατόπεδο για όσους ξεφεύγουν από την Μπόκο Χαράμ στη βορειοανατολική Νιγηρία. (''The Guardian'')

;Καταστροφές και δυστυχήματα
*Από καταιγίδες που συνοδεύονται από σφοδρές βροχοπτώσεις και χαλαζοπτώσεις, σκοτώνονται τουλάχιστον 98 άτομα και άλλα 800 τραυματίζονται στην ανατολική επαρχία Τζιανγκτσού. (JSTV). (Reuters) (China Radio International) 

;Πολιτική και εκλογές
*Βρετανικό δημοψήφισμα (2016)
**Στις κάλπες προσέρχονται οι ψηφοφόροι στο Ηνωμένο Βασίλειο σε δημοψήφισμα, με σκοπό να αποφασίσουν αν θα παραμείνει η χώρα στην ΕΕ. (''The Telegraph''), (BBC),
**Οι κάλπες κλείνουν και αρχίζει η καταμέτρηση των ψηφοδελτίων γύρω από το Ηνωμένο Βασίλειο, με τα αποτελέσματα να αναμένονται το πρωί τς Παρασκευής.(BBC)
*Στην Κολομβία η κυβέρνηση και οι αντάρτες της FARC υπογράφουν συμφωνία για κατάπαυση του πυρός, θέτοντας τέρμα σε έναν πόλεμο ανάμεσα στις δύο πλευρές που διήρκεσε 50 χρόνια. (BBC)

;Επιστήμη και τεχνολογία
*Το αεροσκάφος που κινείται μόνο με ηλιακή ενέργεια Solar Impulse 2 προσγειώνεται με ασφάλεια στη Σεβίλλη της Ισπανίας, λίγο μετά τις 7.30 π.μ. τοπική ώρα έπειτα από μία πτήση που είχε διάρκεια περισσότερο από 71 ώρες. (Reuters) (Reuters²)

## 24 Ιουνίου
;Οικονομία και επιχειρήσεις
*Επιπτώσεις του Brexit
**Αμφότερα η λίρα Αγγλίας και ο δείκτης τιμών FTSE 100 για το Χρηματιστήριο του Λονδίνου σημειώνουν πτώση στις συναλλαγές, καθώς τα πρώτα αποτελέσματα από το χθεσινό δημοψήφισμα δείχνουν ότι ποσοστό των ψηφοφόρων μεγαλύτερο του αναμενόμενου τάχθηκε υπέρ της εξόδου του Ηνωμένου Βασιλείου από την ΕΕ. (Bloomberg), (''The Telegraph'')
**Οι αγορές στην Ασία παρουσιάζουν πτώση καθώς το "όχι" συνεχίζει να παρουσιάζει προβάδισμα στο χθεσινό δημοψήφισμα. (''New York Times'')
**Στις ΗΠΑ, ο Ντάου Τζόουνς κλείνει με πτώση 611,21 μονάδων στις 17.399,86, που είναι και η μεγαλύτερη πτώση τους τελευταίους 10 μήνες. (''NBC'')(''CNBC'') (Reuters) 

;Καταστροφές
*Από σφοδρές βροχοπτώσεις και πλημμύρες στην Δυτική Βιρτζίνια κατά την χθεσινή νύχτα σκοτώθηκαν 26 άτομα. Σαράντα τέσσερις κομητείες κηρύσσονται σε κατάσταση έκτακτης ανάγκης. (NBC News), (Good Morning America via Yahoo News)  (''USA Today'')

;Διεθνείς σχέσεις
*Ο Πάπας Φραγκίσκος, στην πρώτη του ομιλία από την άφιξή του στο προεδρικό μέγαρο του Ερεβάν, κατά τη συνάντησή του με τον πρόεδρο Σερζ Σαρκισιάν καταδικάζει τη γενοκτονία των Αρμενίων από τους Τούρκους, που έγινε το 1915, παρότι δεν συμπεριελήφθη η λέξη "γενοκτονία" κατά την προετοιμασία του λόγου του. (AP)  (NPR)
;Πολιτική και εκλογές
*Βρετανικό δημοψήφισμα (2016)
**Το Ηνωμένο Βασίλειο ψηφίζει, με ποσοστό 52% υπέρ έναντι 48% κατά, να αποχωρήσει από την Ευρωπαϊκή Ένωση. Ο πρωθυπουργός Ντέιβιντ Κάμερον ανακοινώνει την παραίτησή του για τον ερχόμενο Οκτώβριο. (BBC) (BBC²) (''Newsweek'') (Reuters)

## 25 Ιουνίου
;Πόλεμος και επιθέσεις
*Στη Σομαλία σε ύποπτη βομβιστική επίθεση ενός καμικάζι στην πύλη ξενοδοχείου στην πρωτεύουσα Μογκαντίσου, σκοτώνονται τουλάχιστον 15 άτομα, 25 τραυματίζονται και άγνωστος αριθμός κρατιούνται ως όμηροι. (AP via NBC News) (AP) , (CNN)
;Δυστυχήματα και καταστροφές
*Δύο γυναίκες και επτά άντρες του συγκροτήματος Extra Young Ohangla band πεθαίνουν και 8 μέλη του ίδιου συγκροτήματος σώζονται έπειτα βύθιση πλοιαρίου στη Λίμνη Βικτόρια στην παραλία Λιχούντα της Κένυας. (''Kenya Star'') (''The Standard'')
*Σε μεγάλη δασική πυρκαγιά που πλήττει την κομητεία Κέρν της Καλιφόρνια πεθαίνουν 2 άτομα και καταστρέφονται τουλάχιστον 150 σπίτια. (Reuters)

;Πολιτική και εκλογές
*Ισλανδικές προεδρικές εκλογές (2016)
**Οι ψηφοφόροι στην Ισλανδία προσέρχονται στις κάλπες για την εκλογή του νέου προέδρου, με πολύ χαμηλή συμμετοχή. Νικητής αναδεικνύεται ο πανεπιστημιακός Γκούντνι Γιοχάνεσον. (DPA) (Iceland Review)
*Βρετανικό δημοψήφισμα (2016)
**Μία αίτηση που ζητά τη διεξαγωγή δεύτερου δημοψηφίσματος έχει συγκεντρώσει 2 εκατ. υπογραφές, που είναι και ο μεγαλύτερος αριθμός υπογραφών στην βρετανική κοινοβουλευτική ιστορία. (''Daily Mirror'')

;Επιστήμη και τεχνολογία
*Ανακαλύπτονται στις Φιλιππίνες πέντε νέα είδη ορχιδέας. (''Times of India'')

## 26 Ιουνίου
;Πόλεμος και επιθέσεις
*Σε αεροπορικές επιθέσεις στην συριακή κυβερνητική επαρχία Ντέις ες Ζορ σύμφωνα με πληροφορίες σκοτώθηκαν τουλάχιστον 82 άτομα, ανάμεσα στα οποία και 58 άμαχοι σύμφωνα με το Συριακό Παρατηρητήριο για τα Ανθρώπινα Δικαιώματα. (''Al Jazeera'')

;Οικονομία και επιχειρήσεις
*Ανοίγει η νέα Διώρυγα του Παναμά έπειτα από επέκταση που κόστισε 4,5 δισ. $, επιτρέποντας σε μεγαλύτερα πλοία να την χρησιμοποιούν. (''Los Angeles Times'')

;Καταστροφές και δυστυχήματα
*Από πυρκαγιά σε λεωφορείο σκοτώνονται τουλάχιστον 35 άτομα στην επαρχία Χουνάν της Κίνας. (AFP μέσω Geo TV)(Reuters)
*Σε σύγκρουση τρένου με μίνι βαν κοντά στην πόλη Τρινιντάντ του Κολοράντο σκοτώνονται 5 άτομα. (9 News) (Denver Post)

;Πολιτική και εκλογές
*Ισπανικές γενικές εκλογές (2016)
**Οι ψηφοφόροι στην Ισπανία προσέρχονται στις κάλπες για τις γενικές εκλογές, έξι μήνες μετά τις προηγούμενες εκλογές που δεν οδήγησαν σε σχηματισμό κυβέρνησης. Οι δημοσκοπήσεις δείχνουν ότι κανένα κόμμα δεν θα είναι σε θέση να σχηματίσει κυβέρνηση. (AP)

;Αθλητισμός
*100ό Κόπα Αμέρικα
**Η Χιλή κερδίζει το Κόπα Αμέρικα, νικώντας στον τελικό την Αργεντινή στα πέναλτι.(''Daily Mirror'')
**Ο Αργεντίνος άσος Λιονέλ Μέσι,ο οποίος έγινε πρώτος σκόρερ της εθνικής Αργεντινής στα χρονικά στη διάρκεια της διοργάνωσης, ανακοινώνει ότι αποσύρεται από τους διεθνείς αγώνες μετά τον τελικό.(ABC News)

## 27 Ιουνίου
;Πόλεμος και επιθέσεις
*Σε βομβιστική επίθεση αυτοκτονίας στο χωριό Καά του Λιβάνου στα σύνορα με τη Συρία, σκοτώνονται τουλάχιστον 6 άτομα και άλλα 13 τραυματίζονται. (BBC)
*Τουλάχιστον 2 άτομα σκοτώνονται και 72 τραυματίζονται σε επίθεση με χειροβομβίδα που πλήττει μια συναυλία στο δημοτικό στάδιο της Μαχαμασινά στην πρωτεύουσα Ανταναναρίβο της Μαδαγασκάρης. (Reuters)

;Καταστροφές
* Δύο άτομα που αρχικά πιστευόταν ότι πέθαναν στις πλημμύρες στη Δυτική Βιρτζίνια, βρίσκονται ζωντανά, χαμηλώνοντας τον αριθμό των θυμάτων στα 20, με 3 ακόμα να αγνοούνται και να θεωρούνται νεκρά. (AP μέσω Fox News)

;Νόμος και έγκλημα
*Ο πρώην πρωθυπουργός της Μολδαβίας Βλαντ Φιλάτ καταδικάζεται σε φυλάκιση 9 ετών καθώς κρίθηκε ένοχος για διαφθορά και για κατάχρηση εξουσίας. (Radio Free Europe/Radio Liberty)

;Αθλητισμός
*Euro 2016
**Η Ισλανδία κερδίζει την Αγγλία 2-1 στη Νις και προκρίνεται στα προημιτελικά του ευρωπαϊκού πρωταθλήματος ποδοσφαίρου. (BBC)
**Ο Ρόι Χότζσονανακοινώνει την παραίτησή του από τη θέση του προπονητή της εθνικής Αγγλίας έπειτα από την ήττα των Άγγλων από τους Ισλανδούς. (BBC)

## 28 Ιουνίου
;Πόλεμος και επιθέσεις
*Σε βομβιστική επίθεση τριών καμικάζι στο Διεθνές Αεροδρόμιο Ατατούρκ της Κωνσταντινούπολης σκοτώνονται και άλλα 45 άτομα και περισσότερα από 230 τραυματίζονται.(BBC) (''The Guardian'') (AP via ''Toronto Star''),

;Διεθνείς σχέσεις
*Η Αιθιοπία, η Βολιβία, το Καζακστάν και η Σουηδία εκλέγονται μη μόνιμα μέλη στο Συμβούλιο Ασφαλείας των Ηνωμένων Εθνών. (ABC News)

## 29 Ιουνίου

;Πολιτική και εκλογές
*Μογγολικές βουλευτικές εκλογές (2016)
**Στις κάλπες προσέρχονται οι ψηφοφόροι στη Μογγολία σε περίοδο οικονομικής κρίσης. (''The Guardian'')

## 30 Ιουνίου
;Πόλεμος και επιθέσεις
*Στο Αφγανιστάν σε επίθεση με στόχο αυτοκινητοπομπή σκοτώνονται περισσότερα από 40 άτομα. (BBC)
*Τουλάχιστον 250 μαχητές του ΙΚΙΛ σκοτώθηκαν σε επιχειρήσεις των κυβερνητικών δυνάμεων και σε αμερικανικές επιθέσεις στη Φαλούτζα. (Reuters μέσω Euronews)

;Καταστροφές και δυστυχήματα
*Προσφυγική κρίση στην Ευρώπη
**Τουλάχιστον 10 άτομα πνίγονται στις ακτές της Λιβύης όταν η λέμβος τους βυθίζεται. Περισσότερα από 100 ακόμα άτομα διασώζονται από την ιταλική Ακτοφυλακή. (BBC)

;Πολιτική και εκλογές
*Στις Φιλιππίνες ορκίζονται και αναλαμβάνουν καθήκοντα ο νεοεκλεγείς πρόεδρος Ροντρίγκο Ντουτέρτε και ο αντιπρόεδρος Λένι Ρομπρέντο. (''The Manila Bulletin''), (''The Wall Street Journal'')
*Η Βοσνία και Ερζεγοβίνη δημοσιοποιεί επίσημα την πρώτη της έκθεση απογραφής από τη λήξη του πολέμου. Έπειτα από πολλές καθυστερήσεις, ανακοινώνεται ότι ο πληθυσμός της χώρας έχει μειωθεί κατά το ένα πέμπτο, από τα 4,4 εκατομμύρια στα 3,5 εκατομμύρια από την λήξη του πολέμου μέχρι το 2013. (Radio Free Europe/Radio Liberty)

 06